TVIRTINU

Alytaus lopšelio-darželio „Girinukas“

Direktorė Rasa Naujalienė

**RESPUBLIKINIO IKIMOKYKLINIO IR PRIEŠMOKYKLINIO AMŽIAUS VAIKŲ VIRTUALAUS KONCERTO-PROJEKTO**

**„TRIJŲ SPALVŲ SIMFONIJA“**

**NUOSTATAI**

**I SKYRIUS**

**BENDROSIOS NUOSTATOS**

1. Respublikinio ikimokyklinio ir priešmokyklinio amžiaus vaikų virtualaus koncerto-projekto „Trijų spalvų simfonija“ (toliau Koncertas-Projektas) nuostatai reglamentuoja renginio tikslą ir uždavinius, organizavimo tvarką.

2. Koncertą-Projektą „Trijų spalvų simfonija“ organizuoja Alytaus lopšelio-darželio ,,Girinukas“ direktorė Rasa Naujalienė, direktoriaus pavaduotoja ugdymui Daiva Markovienė, meninio ugdymo mokytoja metodininkė Rima Vaickelionytė-Zenevičienė ir ikimokyklinio ugdymo mokytoja Vaida Sadauskienė.

3. Informacija apie Koncertą-Projektą ir nuostatai skelbiami įstaigos internetiniame puslapyje [www.girinukas.lt/](http://www.girinukas.lt/)

**II SKYRIUS**

**TIKSLAS IR UŽDAVINIAI**

4. Tikslas – pasitelkiant muzikos ir meninės raiškos priemones, ugdyti ikimokyklinio ir priešmokyklinio amžiaus vaikų kūrybiškumą, muzikines-menines kompetencijas, patriotiškumą ir meilę Lietuviškai muzikai

5. Uždaviniai:

5.1. laisvai pasirinktą lietuvių liaudies arba lietuvių autoriaus dainą ar instrumentinį kūrinį apie LIETUVĄ, atlikti arba pritarti-interpretuoti pritariant laisvai pasirinktais muzikos instrumentais (perkusiniai instrumentai, barškučiai, švilpynės, trikampiai, vaikų gaminti instrumentai ir t. t.).

5.2. kuo plačiau pažinti lietuvišką tautinę muziką: lietuvių liaudies, lietuvių autorių vokalinę ir instrumentinę muziką apie LIETUVĄ ir ją kūrybiškai interpretuoti

5.3. skatinti kūrybinį bendradarbiavimą tarp ikimokyklinio ugdymo įstaigų ir pedagogų.

**III SKYRIUS**

**PARODOS DALYVIAI**

6.Koncerte-Projekte „Trijų spalvų simfonija“ kviečiami dalyvauti respublikos, užsienio ir Alytaus ikimokyklinio ir priešmokyklinio ugdymo įstaigų ugdytiniai ir pedagogai.

**IV SKYRIUS**

**DALYVAVIMO PROJEKTE SĄLYGOS**

7. Laisvai pasirinkus vieną lietuvių liaudies, ar lietuvių autorių kūrinį skirtą Lietuvai, dalyviai jį atlieka arba kūrybiškai pritaria laisvai pasirinktais muzikos instrumentais. Muzikos kūrinys turėtų atspindėti meilę LIETUVAI, jos grožį ir turtingą paveldą.

8. Kokybiškai įrašyti muzikiniai-kūrybiniai darbai iki 2022 m. balandžio 31 d. patalpinami socialinio tinklo Facebook uždaroje grupėje „Trijų spalvų simfonija“, į kurią būsite pakvieti atsiuntę dalyvio paraišką (priedas) ir vaikų tėvų sutikimą publikuoti įrašą iki 2022 m. kovo 7 d. elektroniniu paštu: pavaduotoja.girinukas@gmail.com

9. Iš vienos ugdymo įstaigos laukiame 1 (vieno) muzikinio-kūrybinio darbo.

10. Projekto dalyvius konsultuoja Alytaus lopšelio-darželio „Girinukas“ meninio ugdymo mokytoja Rima Vaickelionytė -Zenevičienė tel. +370 650 47704 arba el. p. nrimute@gmail.com

**V SKYRIUS**

**AUTORIŲ APDOVANOJIMAI**

11. Visiems parodos dalyviams bus išsiųsti Alytaus lopšelio-darželio „Girinukas“ padėkos raštai. Padėkos raštai bus išsiųsti dalyvio paraiškoje nurodytu elektroniniu paštu.

**VI SKYRIUS**

**BAIGIAMOSIOS NUOSTATOS**

12. Kūrybinių darbų atsiuntimas organizatoriams laikomas autorių sutikimu su virtualaus koncerto-projekto sąlygomis.

13. Informaciją apie virtualų koncertą-projektą bus galima pamatyti Alytaus lopšelio-darželio „Girinukas“ interneto svetainėje [www.girinukas.lt](http://www.girinukas.lt), facebook paskyroje, uždaroje facebook paskyroje „Trijų spalvų simfonija“ nuo 2022 m. kovo 10 d.

14. Virtualaus koncerto-projekto koordinatorė Alytaus lopšelio-darželio „Girinukas“ direktoriaus pavaduotoja ugdymui Daiva Markovienė, tel. +370 315 76560 el. p. pavaduotoja.girinukas@gmail.com.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Priedas

**ALYTAUS LOPŠELIO-DARŽELIO ,,GIRINUKAS‘‘**

**IKIMOKYKLINIO IR PRIEŠMOKYKLINIO AMŽIAUS VAIKŲ**

**VIRTUALAUS KONCERTO-PROJEKTO**

**„TRIJŲ SPALVŲ SIMFONIJA“**

**DALYVIO PARAIŠKA**

|  |  |
| --- | --- |
| **Įstaigos pavadinimas,** **kontaktai (adresas, pašto** **kodas, telefonas, elektroninis** **paštas)** |  |
| **Mokytojo vardas, pavardė, pareigos, kvalifikacinė kategorija, telefono numeris, elektroninio pašto adresas,****Facebook paskyra** |  |
| **Atlikėjų vardai ir pavardės** |  |
| **Pasirinkto muzikinio kūrinio pavadinimas ir autorius** |  |
| **Kūrybinio darbo pavadinimas** **arba trumpas komentaras** |  |